Oliveiras Mati anu ka hari ushaxini penaya Templo hemaĩtĩ anu Jesus ana ka tsaukẽ haki itxabirãbiranaibu yurabu hatu yusĩkĩ taewatanaya
aĩbu betsa beneyabia huni hawẽ benemabe txutanameai txitetã atxishũ Deusũ hãtxa kenenibu yusĩnanãmisbu inũ fariseubũ iweshũ mapubaunabu namakis aĩbu naxui akĩ Jesusũ besuuri nitxĩtã
Jesus yuikĩ:
—Yusĩnaã,
na aĩbunã,
txakabukĩ huni betsa txutamaya atxiabu mianu nũ iweshuki.
Aĩbu haskashukenã:
“Mixki turewẽ tsaka tsaka akĩ hau tenãnũbũwẽ”,
akĩ Moisés nukũ shenipabu yununiki.
Haska wanikenã,
mianã,
haskara hakiri mĩ yunuai?
— iwanã,
ha akatsi unãti wakĩ yukabu hakia hatũ beparameti hãtxa unaĩ hãtxama tinishũ Jesusũ metutiwẽ mai kenekĩ taewaya
haki sinatakĩ ana habias yukarãwãbu bewenikitã hatu yuikĩ:
—Tsuara Deuskiri txakabu mã hayamatũ ha dukũtũ mixki turewẽ tsakakĩ taewarikãwẽ— hatu watã
ana tinishũ ana mekenẽ mai keneaya
Jesusũ hãtxa nĩkatã habũ iwea bestibu bui anibubu bui taei txipu hatiri bukĩ itxabu namakis aĩbu nitxiãbu besti henebainabu
ana beweninatã Jesusũ aĩbu yukakĩ:
—Aĩbuũ,
habũ mia tenãnũ,
iwanã,
iweaburã,
hania?
Tsuã mia tsakama ishumẽ,
kupikinã?
— aka
—Shanẽ ibuũ,
tsuã ea haska wamabĩ!
— aka
—Peki.
Hau mia kupinũbũ,
iwanã,
eãri ẽ yunuamaki.
Hakia ana txĩtũkaina txakabukũkainama ishũ inũ kariwe— aka aĩbu kaya